Ροβέρτος Α΄ της Πάρμας

Ο Ροβέρτος Α΄ (Roberto I di Parma, 9 Ιουλίου 1848 - 16 Νοεμβρίου 1907) ήταν ο τελευταίος κληρονομικός δούκας της Πάρμας και της Πλακεντίας (1854 - 1859), οπότε και το δουκάτο ενσωματώθηκε στην ενωμένη Ιταλία.

Βιογραφία
Ο Ροβέρτος Κάρολος Λουδοβίκος Μαρία ήταν γιος και διάδοχος του Καρόλου Γ΄ της Πάρμας και της Λουίζας Μαρίας Θηρεσίας των Βουρβόνων, κόρης του Καρόλου Φερδινάνδου, Δούκα του Μπερρύ. Διαδέχθηκε σε ηλικία μόλις επτά ετών τον δολοφονηθέντα πατέρα του υπό την επίβλεψη της μητέρας του. Εγκατέλειψε τον θρόνο πέντε χρόνια μετά, όταν η Πάρμα κατελήφθη από τα στρατεύματα της Σαρδηνίας, που πραγματοποιούσαν την ένωση όλης της Ιταλίας υπό τον Βίκτωρα Εμμανουήλ Β΄. Παρά την έξωση, η οικογένεια διατήρησε όλα τα πλούτη της, πραγματοποιώντας ταξίδια σε όλη την Ευρώπη.

Οικογένεια 

Νυμφεύτηκε (1869) στην εξορία την εξαδέλφη του Μαρία Πία των Βουρβόνων-Ισπανίας (1849-1882), κόρη του Φερδινάνδου Β΄ των Δύο Σικελιών. Πριν αυτή αποβιώσει κατά την γέννηση του τελευταίου της παιδιού, απέκτησαν:
 Μαρία Λουίζα (1870-1899), παντρεύτηκε τον Φερδινάνδο της Βουλγαρίας.
 Φερδινάνδος (5 Μαρτίου-14 Απριλίου 1871).
 Λουίζα Μαρία (1872-1943).
 Ερρίκος (1873-1939), τιτουλάριος Δούκας της Πάρμας, αν και ο αρχιστράτηγος της Αυστρίας κήρυξε (1907) τον αδελφό του Ηλία.
 Μαρία Ιμμακολάτα (1874-1914).
 Ιωσήφ (1875-1950), δούκας της Πάρμας.
 Μαρία Θηρεσία (1876-1959).
 Μαρία Πία (1877-1915).
 Βεατρίκη (1879-1946), παντρεύτηκε τον Πιέτρο Λουκέζι-Πάλλι, γιο του Αντινόλφο, Δούκα ντελλα Γκράτσια. Ο Αντινόλφο ήταν γιος της Μαρίας Καρολίνας, κόρης του Φραγκίσκου Α΄ των Δύο Σικελιών.
 Ηλίας (1880-1959), Δούκας της Πάρμας.
 Μαρία Αναστασία (25 Αυγούστου-7 Σεπτεμβρίου 1881).
 Αύγουστος (22 Σεπτεμβρίου 1882), θνησιγενής.

Στη συνέχεια νυμφεύτηκε σε δεύτερο γάμο του την Μαρία Αντωνία των Μπραγκάνσα (1862-1959), τελευταία κόρη του έκπτωτου Μιχαήλ Α΄ της Πορτογαλίας, και παιδιά τους ήταν:
 Μαρία της Νέας Αδελαΐδας 1885-1959, μοναχή των Βενεδικτίνων στο Αββαείο της Αγίας Καικιλίας στο Σολέσμ.
 Σίξτος 1886-1934.
 Ιαβέρης 1889-1977.
 Φραγκίσκη 1890-1978, μοναχή των Βενεδικτίνων στο Αββαείο της Αγίας Καικιλίας στο Σολέσμ.
 Ζίτα 1892-1989, παντρεύτηκε τον Κάρολο της Αυστρίας.
 Φήλιξ 1893-1970 σύζυγος της Καρλόττας του Λουξεμβούργου.
 Ρενέ 1894-1962.
 Μαρία Αντωνία 1895-1937, μοναχή των Βενεδικτίνων στο Αββαείο της Αγ. Καικιλίας στο Σολέσμ.
 Ισαβέλλα 1898-1984, άγαμη.
 Λουδοβίκος 1899-1967, νυμφεύτηκε τη Μαρία Φραγκίσκη της Σαβοΐας, κόρη του Βίκτωρα Εμμανουήλ Γ΄ της Ιταλίας.
 Ερριέττα 1903-1987, κωφή. Έμεινε άγαμη.
 Γαϊτανός 1905-1958, νυμφεύτηκε τη Μαργαρίτα των Τουρν & Τάξις, κόρη του Αλεξάνδρου, Δούκα του Καστέλ Ντουίνο. Η κόρη τους:
 Ντιάνα, παντρεύτηκε τον Φραγκίσκο Ιωσήφ (γιο του Φρειδερίκου του Χοεντσόλλερν).

Αναφορές

Δούκες της Πάρμας
Οίκος των Βουρβόνων-Πάρμας